**ΑΝΑΚΟΙΝΩΣΗ**

**ΕΚΠΑΙΔΕΥΤΙΚΗ ΕΠΙΣΚΕΨΗ ΣΤΗΝ ΠΑΤΡΑ**

Στα πλαίσια του μαθήματος «Ειδικά Θέματα Κατανεμημένων Συστημάτων» διοργανώνεται εκπαιδευτική επίσκεψη στην Πάτρα, στις εγκαταστάσεις του ερευνητικού εργαστηρίου Ενσωματωμένων Συστημάτων και Εφαρμογών του Τμήματος Ηλεκτρολόγων Μηχανικών και Μηχανικών Υπολογιστών του Πανεπιστημίου Πελοποννήσου. Συγκεκριμένα, κατά τη διάρκεια της επίσκεψης θα γίνει παρουσίαση και επίδειξη της πρότυπης οικίας αυτόματης διαβίωσης που δημιουργήθηκε από το εργαστήριο στα πλαίσια του έργου RADIO που χρηματοδοτήθηκε από το ευρωπαϊκό έργο HORIZON 2020. Για περισσότερες πληροφορίες δείτε το https:// aalhouse.esda-lab.gr.

Η επίσκεψη θα γίνει με λεωφορείο του Πανεπιστημίου Θεσσαλίας, χωρίς έξοδα για τους συμμετέχοντες, στις 2/12/2019, ημέρα Δευτέρα. Στην ημερήσια αυτή επίσκεψη μπορούν να συμμετέχουν μέχρι 50 άτομα. Οι φοιτητές που ενδιαφέρονται να συμμετέχουν μπορούν να δηλώσουν τη συμμετοχή τους με e-mail στη διεύθυνση [antonis@uth.gr](mailto:antonis@uth.gr), μέχρι την Τρίτη 26/11/2019. Σε περίπτωση μεγάλου αριθμού συμμετοχών, επειδή διατίθεται μόνο ένα λεωφορείο 50 θέσεων, προτεραιότητα θα έχουν οι φοιτητές που έχουν δηλώσει το μάθημα στο τρέχον εξάμηνο. Για τις ώρες αναχώρησης και τον κατάλογο των φοιτητών που θα συμμετέχουν θα υπάρξει ενημέρωση μέσω του eclass και συγκεκριμένα στο σύνδεσμο του μαθήματος <https://eclass.uth.gr/courses/SE_INF_U122/>.

Ο υπεύθυνος του μαθήματος,

Δρ. Κωνσταντίνος Αντωνής

Αναπληρωτής Καθηγητής